b'\n_START_ARTICLE_\nPikti\n_START_PARAGRAPH_\nPikti (latinski: Picti) je naziv kojim se opisuju pripadnici plemenskog saveza, odnosno domoroci na krajnjem sjeveru Britanije u 1. tisu\xc4\x87lje\xc4\x87u pr. Kr. \xc5\xbdivjeli su u isto\xc4\x8dnom i sjevernom dijelu dana\xc5\xa1nje \xc5\xa0kotske. Ve\xc4\x87ina povjesni\xc4\x8dara smatra kako su bili keltskog porijekla, odnosno da je njihov, danas izumrli i gotovo potpuno nepoznat piktski jezik, pripadao britanskoj porodici keltskih jezika. Odnos sa Britima, odnosno domorocima ju\xc5\xbenijih podru\xc4\x8dja Britanije je tako\xc4\x91er predmet pretpostavki._NEWLINE_Pikte su prvi opisali rimski pisci kao narod koji \xc5\xbeivi s druge strane njihovih sjevernih granica. Dio povjesni\xc4\x8dara smatra da su bili povezani sa Kaledoncima. U svakom slu\xc4\x8daju se u ranom srednjem vijeku njihovo podru\xc4\x8dje zvano Pictavia ili Pictland s vremenom spojilo s gelskim kraljevstvom D\xc3\xa1l Riata i tako stvorilo Kraljevstvo Alba, prete\xc4\x8du prve \xc5\xa1kotske dr\xc5\xbeave. Nakon \xc5\xa1to je isto podru\xc4\x8dje "absorbiralo" britska kraljevstva Strathclyde i berni\xc4\x8dki Lothian, do 11. stolje\xc4\x87a je zasebni piktski identitet u potpunosti utopljen u novu \xc5\xa1kotsku naciju.'